ประเด็นร้อน 3 พ.ย. 57
ประเด็นร้อน 3 พ.ย. คณะนักธุรกิจสหรัฐ-อาเซียนเข้าพบบิ๊กตู่ ขณะที่พนักงานออมสินนัดแต่งดำประท้วงผลผลคัดเลือก ผอ.คนใหม่
3 พ.ย. 2557

ประเด็นร้อน 3 พ.ย. คณะนักธุรกิจสหรัฐ-อาเซียนเข้าพบบิ๊กตู่ ขณะที่พนักงานออมสินนัดแต่งดำประท้วงผลผลคัดเลือก ผอ.คนใหม่
1.วันนี้คณะนักธุรกิจสหรัฐ-อาเซียน (USABC) เข้าพบ พล.อ.ประยุทธ์ จันทร์โอชา นายกรัฐมนตรี จากนั้นนายกรัฐมนตรีจะเป็นประธานประชุมคณะกรรมการอำนวยการจัดงานเฉลิมพระเกียรติ สมเด็จพระเทพรัตนราชสุดาฯ สยามบรมราชกุมารี ในโอกาสฉลองพระชนมายุ 5 รอบ 
2.นางอัมพวัน พิชาลัย รองปลัดกระทรวงพาณิชย์ แถลงตัวเลขดัชนีราคาผู้บริโภค ประจำเดือน ต.ค. 2557 ซึ่งต้องจับตาทิศทางราคาอาหารจะดันเงินเฟ้อให้ปรับตัวสูงขึ้นหรือไม่ 
3.พนักงานธนาคารออมสินจะเข้าอวยพรวันคล้ายวันเกิดนายธัชพล กาญจนกูล รองผู้ อำนวยการธนาคารออมสิน ที่สำนักงานใหญ่ พร้อมทั้งได้นัดแต่งชุดดำทั่วประเทศประท้วงคณะกรรมการธนาคารที่เลือกนาย ชาติชาย พยุหนาวีชัย ผู้บริหารจากธนาคารกสิกรไทยมาเป็นผู้อำนวยการธนาคารออมสินคนใหม่ 
4.ธนาคารกสิกรไทยร่วมกับกรมส่งเสริมการค้าระหว่างประเทศ คณะกรรมการส่งเสริมการลงทุน (บีโอไอ) และ ดิ อีคอนอมิสต์ จัดสัมมนาหัวข้อ "The AEC+3 Summit &amp; Expo 2014" โดยเชิญนักธุรกิจชั้นนำทั้งในและต่างประเทศเข้าร่วม ณ โรงแรมเซ็นทาราแกรนด์ แอนด์ บางกอกคอนเวนชั่นเซ็นเตอร์ แอท เซ็นทรัลเวิลด์ เริ่มเวลา 08.00 น. 
5.คณะผู้บริหารธนาคารไทยพาณิชย์ นำโดย นายอานันท์ ปันยารชุน นายกกรรมการธนาคาร นายวิชิต สุรพงษ์ชัย ประธานกรรมการบริหาร นางกรรณิกา ชลิตอาภรณ์ กรรมการผู้จัดการใหญ่ ฯลฯ นัดพบปะ สื่อมวลชนแถลงข่าวเวลา 13.30 น. ณ โถงธนบดีธนกิจ ชั้น LB ธนาคารไทยพาณิชย์ รัชโยธิน